अपराधी हुए आउट ऑफ कंट्रोल : सुमो
पूर्वउपमुख्यमंत्री सुशील मोदी ने कहा कि पूरे राज्य में अपराधी ‘आउट ऑफ कंट्रोल हो गए हैं। 72 घंटे में हुई चार हत्याओं के बाद बिहार में कानून के राज और सुशासन के तमाम दावे तार-तार हो गए हैं। अपराध की बढ़ती घटनाओं से फिर राज्य की छवि देश-दुनिया में खराब हो रही है। बिहार का नाम सुन कर ही लोग डरने-सहमने लगे हैं। लेकिन, मुख्यमंत्री नीतीश कुमार को विभागीय समीक्षा बैठक करने से फुर्सत ही नहीं है। मोदी ने कहा कि दरभंगा में दो इंजीनियर मुकेश कुमार सिंह और ब्रजेश कुमार सिंह की हत्या के 72 घंटे के अंदर वैशाली में रिलायंस के इंजीनियर अंकित झा की चाकू से गोद कर हत्या कर दी गई। उधर, भागलपुर में अपराधियों ने एनटीपीसी के सुपरवाइजर नवल कुशवाहा की हत्या कर दी। सोमवार को कटिहार में दो व्यवसायियों से करीब 11 लाख रुपए लूट लिए। दूसरी ओर आईटीबीपी में कार्यरत दारोगा संतोष कुमार चौधरी से भी अपराधियों ने पांच लाख रुपए की रंगदारी मांगी है।
राज्य में जंगलराज की फिर हुई शुरुआत : रामविलास
पटना|लोजपाअध्यक्षकेंद्रीय मंत्री रामविलास पासवान ने तीन इंजीनियरों की हत्या पर दुख जताते हुए कहा कि बिहार में जंगलराज की फिर से शुरुआत हो गई है। विधानसभा चुनाव प्रचार अभियान के दौैरान उन्होंने इसकी आशंका जताई थी। अब वह सच साबित हो रही है। वह छह माह तक नीतीश सरकार का कामकाज देखने के बाद ही कोई टिप्पणी करना चाहते थे, लेकिन परिस्थिति ऐसी पैदा हो गई है कि उन्हें सरकार के कामकाज पर मुंह खोलना पर रहा है। उन्होंने इंजीनियरों की हत्या के लिए मुख्यमंत्री नीतीश कुमार को जिम्मेदार ठहराते हुए कहा कि किसी घटना के लिए दारोगा को दोषी बताने और उसे निलंबित करने से काम नहीं चलेगा। डाॅक्टर, इंजीनियर और कंपनियों को अपराधी निशाना बना रहे हैं और उनसे बड़े पैमाने पर रंगदारी की मांग की जा रही है। ऐसी स्थिति में वहां कोई पूंजी निवेश कैसे करेगा। जनता ने लालू-नीतीश को भारी बहुमत दिया है और अब उनकी जिम्मेदारी है कि वे उनकी जानमाल की सुरक्षा करें।
hin_Deva hin_Deva awa_Deva hin_Deva